Når man køber en elektrisk varevogn eller varebil, skal man være opmærksom på, at den ikke altid kan lastes på samme måde som de benzin- og dieseldrevne søstermodeller. For de mindre varebiler er lastevne nogenlunde det samme. For Renault Kangoo er den i mindste udgave 458 kg for den dieseldrevne, mens den elektriske må lastes med 438 kg.
Tager man Ford Transit, har den en maks. total nyttelast på 2250 kg, mens E-Transit har en maks. bruttonyttelast op til 1758 kg. Sørg for at undersøge, at den elektriske varebil eller varevogn, du er interesseret i, lever op til dine krav om lasteevne. Og derudover skal du overveje, hvad det betyder for rækkevidden at fylde varerummet op.